Actuación de urxencia nas beiras do Miño ao seu paso por Lugo - Lugo Xornal
Inicio Medioambiente e Patrimonio Actuación de urxencia nas beiras do Miño ao seu paso por Lugo
Actuación de urxencia nas beiras do Miño ao seu paso por Lugo
Téntase evitar a deterioración do 'caneiro do Muiño' e como medida de protección do río.
Ponte romana / José Antonio Gil Martínez en Wikipedia.
O presidente da Confederación Hidrográfica Miño Sil, José Antonio Quiroga, trasladou á alcaldesa de Lugo, Lara Méndez, nunha reunión mantida este luns, a obra que acometerá a Confederación a próxima semana, nas beiras do río Miño ao seu paso pola cidade.
En concreto, trátase dunha actuación de urxencia na zona do barrio da Ponte, para evitar a deterioración do ‘caneiro do Muiño’ e como medida de protección do río. Vaise a realizar un dique de 36 metros de longo e 4 metros de alto, cun investimento de 85.000 euros.
Quiroga puntualizou que, polo momento, “é o único que se pode acometer na zona”, porque están pendentes dunha decisión xudicial para iniciar o proxecto orzado en máis de 300.000 euros e que daría solución á deterioración do caneiro.
Doutra banda, a alcaldesa anunciou que o Concello está pendente do permiso definitivo para que o ano que vén a cidade poida contar coa praia fluvial. Trátase da última fase desta obra para lograr unha integración do Miño na cidade, que a rexedora espera que sexa “unha realidade inmediata”.
PrevioXunta e Concello desbloquean a instalación eléctrica do novo auditorio de Lugo
SeguintePeche no Concello de Vilalba en defensa dos postos de traballa de Endesa
Investigan unha muller por un incendio forestal debido ao escape dunha queima nas Nogais
Investigan unha muller por un incendio forestal debido ao escape dunha...